EkBass/fiwiki-20250220-pages-articles huggingface dataset:
Presidentin miehet

Presidentin miehet () on Alan J. Pakulan ohjaama yhdysvaltalainen elokuva vuodelta 1976. Se pohjautuu Bob Woodwardin ja Carl Bernsteinin Watergate- skandaalia käsittelevään samannimiseen kirjaan. Pääosissa Woodwardina ja Bernsteinina näyttelivät Robert Redford ja Dustin Hoffman. Elokuva oli ehdolla Oscar-palkinnon saajaksi kaikkiaan yhdeksässä eri kategoriassa. Palkinnon se sai parhaasta miessivuosasta (Jason Robards), sovitetusta käsikirjoituksesta, lavastuksesta ja äänityksestä. Presidentin miehet valittiin vuonna 2010 Yhdysvaltojen kongressin kirjaston National Film Registryyn, johon kootaan esteettisesti, historiallisesti tai kulttuurisesti merkittäviä amerikkalaiselokuvia.Complete National Film Registry Listing, National Film Preservation Board, Library of Congress. Viitattu 3.7.2016. The New York Timesin kriitikot valitsivat elokuvan vuonna 2004 yhdeksi kaikkien aikojen tuhannesta parhaasta maailmassa. == Näyttelijät == == Lähteet == == Aiheesta muualla == * Luokka:Vuoden 1976 yhdysvaltalaiset elokuvat Luokka:Tositapahtumiin perustuvat elokuvat Luokka:Yhdysvaltalaiset poliittiset trillerit Luokka:Alan J. Pakulan ohjaamat elokuvat Luokka:Parhaan miessivuosan Oscar-palkinnon saaneet elokuvat Luokka:Parhaan sovitetun käsikirjoituksen Oscar-palkinnon saaneet elokuvat Luokka:Parhaan lavastuksen Oscar-palkinnon saaneet elokuvat Luokka:Parhaan äänityksen Oscar-palkinnon saaneet elokuvat
Painonnosto kesäolympialaisissa 1904

Saint Louisin olympialaisten 1904 painonnosto järjestettiin Francis Field -stadionilla 1.–3. syyskuuta 1904. Kilpaiujen ohjelmassa oli kaksi miesten lajia, kahden käden painonnosto ja käsipaino. Kilpailuihin osallistui yhteensä viisi urheilijaa kahdesta maasta. Kisoihin osallistuneista yhdysvaltalaisista urheilijoista Frank Kugler oli kisoihin osallistuessaan Saksan kansalainen, hän sai Yhdysvaltain kansalaisuuden vuonna 1913. Hän edusti olympiakisojen aikaan St. Louislaista urheiluseuraa ja KOK luetteloi hänet yhdysvaltalaiseksi. == Mitalistit == == Mitalitaulukko == == Lähteet == *
Verbier

300px|thumb|Verbierin kylä Verbier on matkailu- ja talviurheilualue Lounais- Sveitsissä, Valais'n kantonissa, lähellä Martignyn kaupunkia. Verbier kuuluu Bagnesin kuntaan ja on sen suurin taajama. Verbierissä on noin 3 000 asukasta. ==Maantiede== Verbier sijaitsee Drance-joen laakson itärinteellä, noin 1 500 metrin korkeudessa. Verbierin ympärillä kohoavat Valais'n Alpit, korkeimmillaan lähes neljän kilometrin korkeuteen. Lähimmät huiput ovat Mont Gelé ja Mont Fort. ==Talous== Verbier on Sveitsin tärkeimpiä matkailualueita. Verbier on sekä kesä- että talvimatkailualuetta retkeilyreitteineen, laskettelurinteineen ja kylpylöineen. Alueen vanhan elinkeinon, maatalouden, merkitys on vähentynyt lähes olemattomiin. == Talviurheilukeskus == Verbierissä on 100 km laskettelurinteitä ja 27 kpl erityyppisiä hiihtohissejä. Verbierin nimeä käytetään laajasti Ala-Valais'n talviurheilukeskusten markkinoinnissa: * 4 Vallées'n alue koostuu Verbierin ja Sionin välisestä, Rhônen eteläpuolisesta neljän joen (Drance de Bagnes, Borgne, Printse ja Fare) alueesta.4 Valléen alueen sivut Tällä "neljän laakson alueella" on hoidettuja rinteitä 412 kilometriä. Hiihtohisseillä pääsee aina 3 300 metrin korkeuteen. * St. Bernardin alueen hiihtokeskukset sijaitsevat Martignyn ja Ison Sankt Bernhardin solan välisellä alueella St. Bernardin alueen sivut ==Liikenneyhteydet== Verbieriin pääsee pohjoisesta, Martignyn kautta maanteitse tai rautateitse tai Italiasta, Sankt Bernhardin tunnelin kautta, tulemalla ensin Le Châbleen, Bagnesin kunnan keskustaajamaan, josta on serpentiinitie ja köysirata ylös kylään. == Lähteet == *Verbierin matkailusivut *Bagnesin kunnan sivut *Liikenneyhtiön sivut *Bagnes Sveitsin historiallisessa tietosanakirjassa (saksaksi) ===Viitteet=== == Aiheesta muualla== Luokka:Sveitsin kylät Luokka:Sveitsin talviurheilukeskukset Luokka:Valais
Mediapersoona

Mediapersoona on julkisuuden henkilö, joka on esillä tiedotusvälineissä myönteisistä tai kielteisistä saavutuksistaan. Monet tunnetut televisiokasvot ovat myös mediapersoonia.Vuoden Mediapersoona 2007 äänestys == Tunnettuja mediapersoonia == * Matti Nykänen, suomalainen mäkihyppääjä * Oprah Winfrey, yhdysvaltalainen televisiojuontajaMaailman vaikutusvaltaisimpien joukkoon kuuluvat == Lähteet == Luokka:Julkisuuden henkilöt
Hamresanden

pienoiskuva|Hamresanden Hamresanden on kaupunginosa Norjan Kristiansandissa. Pieni kaupunginosa tunnetaan erityisesti kolme kilometriä pitkästä hiekkarannastaan. Siellä on kolme leirintäaluetta ja hotelli. Hamresandenista on vuonna 2010 löytynyt hyvin säilynyt kivikautinen kylä, joka on aikoinaan 5 500 vuotta sitten hautautunut muutamassa tunnissa hiekkamyrskyn alle, ja kyläläisten kaikki omaisuus on jäänyt hiekan peittoon. Kylä on kivikaudella sijainnut meren rannalla, mutta sittemmin maankohoamisen vuoksi ranta on siirtynyt yli 70 metrin päähän. Paikalle on suunniteltu vanhusten palvelutaloa, ja kylä tuli esille kaivaustöissä. ==Lähteet== Luokka:Kristiansand
Limaani

Limaani ( < turk. < )Suomalainen tietosanakirja, Weilin+Göös 1989–1993, ISBN 951-35-4644-6, hakusana limaani. on tyrskyjen ja rannikkovirtausten jokien suuhun muodostaman vallisärkän erottama suppilomainen merenlahti.Spectrum, WSOY 1976–1983, ISBN 951-0-07239-7, hakusana Mustameri, osa 8, sivu 154. Limaani muistuttaa paljon laguunia. Limaaneja on Mustanmeren pohjois- ja etelärannikolla sekä Asovanmeren rannikolla.Otavan iso tietosanakirja, Otava 1960–1965, hakusana limaani. ==Lähteet== Luokka:Geomorfologia
Miekkailu kesäolympialaisissa 1900

Kesäolympialaisten 1900 miekkailukilpailut käytiin 14. toukokuuta – 27. kesäkuuta. Kilpailujen ohjelmassa olivat miesten floretti, kalpa ja säilä amatööreille ja miekkailumestareille sekä amatööreille ja miekkailumestareille avoin kalpa. == Mitalistit == Lähde: Sports-Reference.com Laji: Kultaa: Hopeaa: Pronssia: Miesten floretti, amatöörit Émile Coste Henri Masson Marcel Boulenger Miesten floretti, miekkailumestarit Lucien Mérignac Alphonse Kirchhoffer Jean-Baptiste Mimiague Miesten kalpa, amatöörit Ramón Fonst Kuuba Louis Perrée Léon Sée Miesten kalpa, miekkailumestarit Albert Ayat Émile Bougnol Henri Laurent Miesten kalpa, avoin luokka Albert Ayat Ramón Fonst Kuuba Léon Sée Miesten säilä, amatöörit Georges de la Falaise Léon Thiébaut Fritz Flesch Itävalta Miesten säilä, miekkailumestarit Antonio Conte Italia Italo Santelli Italia Milan Neralić Itävalta ==Mitalitaulukko== 1\. 5 5 5 15 2\. Italia 1 1 0 2 2\. Kuuba 1 1 0 2 4\. Itävalta 0 0 2 2 == Lähteet == *
Aasianrääkkiäinen

Aasianrääkkiäinen (Coturnicops exquisitus) on rantakanojen heimoon kuuluva lintulaji, jota tavataan Itä-Aasiassa. Sen levinneisyysalue käsittää Venäjän Transbaikalin kaakkoisosan, Ussurinmaan eteläosan ja Kiinan Heilongjiangin itäosan. Laji on muuttolintu, joka talvehtii Japanissa, Korean niemimaalla ja Etelä-Kiinassa.Swinhoe's Rail (Coturnicops exquisitus) (Arkistoitu versio) The Internet Bird Collection. Aasianrääkkiäisen elinympäristöjä ovat kosteikot, suot ja järvet. Robert Swinhoe kuvaili lajin holotyypin Yantaista Shandongista Kiinasta vuonna 1873. == Lähteet == Luokka:Rääkkiäiset
Rantavoimat

Rantavoimat ovat maan ja veden rajalla vaikuttavia ilmiöitä, jotka vähitellen muuttavat rannan muotoa. Rantavoimia synnyttävät aallot, vuorovesi, merivirrat, jokivirtaukset, tuuli ja jääpeitteen liikkeet. Ne kuluttavat ja kasaavat maa-aineksia, jolloin syntyy rantamuodostumia.Facta 2001, WSOY 1981–1987, ISBN 951-0-10221-0, hakusana ranta. Kalliorantoja rapauttaa pääasiassa maalta lähtöisin oleva irtoaines, joka hioo, jyrsii ja hakkaa kalliota aallokon ja rantavirtausten liikuttamana. Kulumisen nopeus vaihtelee paljon. Pysyvän jään peittämiin rannikoihin vaikuttaa vain jään liikkeet, tropiikissa rantavoimien vaikutusta heikentävät vuorovesivyöhykkeeseen asti ulottuva tiheä kasvillisuus ja irtoaineksen hienojakoisuus. Lauhkean vyöhykkeen kylmissä osissa rantavoimat ovat suurimmillaan. Siellä jäätymisen rapauttamia kallioita kuluttavat tyrskyt ja liikkuvat ahtojäät.Otavan suuri ensyklopedia, Otava 1978–1983, ISBN 951-1-05063-X, hakusana rannikko. Rantavoimat aikaansaavat rantatörmän ja sen edustalle rantatasanteen, joiden ulkonäköön vaikuttaa ranta-ainesten kestävyys. Lujaa kallioperää muovaavat veden ja jään liikkeet muotojen riippuessa kallion halkeamista, raoista ja liuskeisuudesta. Hauraiden kivilajien rapautuminen on nopeaa ja hiekkaisessa harjussa rannan siirtyminen on ripeää. Meri ei sellaisessa paikassa siirrä paljoakaan pois rantatasanteelle kertyvää irtoainesta. Kun rantavirtaus heikkenee, sen kuluttamat, lajittelemat ja siirtämät maa-ainekset laskeutuvat pohjaan pysyvästi tai odottamaan seuraavaa virtausta. Kasautumista tapahtuu varsinkin lahdissa ja kasvien kasvupaikoilla. Esteettömillä alueilla karkea- aines muodostaa tasaista rantaa tai särkkiä. Keräytyvän aineksen määrästä riippuu oheneeko vai paksuneeko kerrostuma. Se näkyy rantaviivan siirtymisenä merelle tai maalle päin. Tuuli pystyy lennättämään hiekkaa ja kerrostamaan sen dyyneiksi mantereelle. Dyynien esiasteilla on kasveja, jotka kestävät suolaa ja hiekalla peittymistä. Niiden takana ovat varsinaiset dyynit, jotka usein ovat ainakin osaksi kasvien paikalleen sitomia. Paljailta alueilta tuuli lennättää hiekkaa uuteen kasautumaan. ==Lähteet== Luokka:Geomorfologia
John Waynen kansainvälinen lentoasema

John Waynen lentoasema () on julkinen lentoasema Orangen piirikunnassa Kaliforniassa. Se on Orangen piirikunnan ainoa kaupallisia lentoja tarjoava lentoasema. Lentoasema sijaitsee vajaan 60 kilometriä etelään Los Angelesin keskustasta.http://www.ocair.com/aboutjwa/ Se on nimetty yhdysvaltalaisen näyttelijän John Waynen mukaan vuonna 1979. == Matkustajamäärät == John Waynen lentoasemaa käytti vuonna 2010 8 663 452 matkustajaa, joista lähteviä oli 4 310 170 ja saapuvia 4 353 282. Lentoasemalla toimivisti lentoyhtiöistä eniten matkustajia kuljettavat vuosittain Southwest Airlines (noin 35,7 % kaikista lennoista) American Airlines (noin 13,9 %) ja Delta Airlines (noin 11,0 %). Aseman tarjoamista lentoreiteistä suosituin on John Waynen ja Phoenix Sky Harborin kansainvälisen lentoaseman väliä liikennöivä reitti, jota käyttää vuosittain noin 490 000 matkustajaa.http://www.transtats.bts.gov/airports.asp?pn=1&Airport;=SNA&End;_YearMonth=24146 == Nykyiset reittilennot == John Waynen lentoaseman nykyiset reittilennothttp://www.ocair.com/airlines/nonstopdestinations.aspx Kaupunki Lentoyhtiö Vain 10 suosituimmasta reitin matkustajamääristä julkaistaan tilastoja Matkustajamäärä (maaliskuu 2011-helmikuu 2012) Atlanta, Georgia Delta ? Cabo San Lucas, Baja California Sur AirTran ? Calgary, Alberta WestJet ? Chicago, Michigan American (ORD) United (ORD) Southwest (MDW) 271 050 Dallas, Texas''' American 429 730 Denver, Colorado Frontier Southwest United 430 560 Guadalajara, Jalisco Interjet ? Houston, Texas United (IAH) Southwest (HOU) ? Las Vegas, Nevada AirTran Delta Southwest 221 490 Mammoth Lakes, Kalifornia Vain tiettyinä vuodenaikoina United ? México, Meksiko AirTran Interjet ? Minneapolis, Minnesota Delta ? Newark, New Jersey United ? Oakland, Kalifornia Southwest 237 330 Phoenix, Arizona Southwest US Airways 490 490 Portland, Oregon Alaska ? Sacramento, Kalifornia Southwest 197 880 Salt Lake City, Utah Delta Delta Connection ? San Francisco, Kalifornia AirTran United Southwest 346 190 San Jose, Kalifornia Southwest 244 870 Seattle, Washington Alaska 302 840 Vancouver, Brittiläinen Kolumbia WestJet ? == Lähteet == == Aiheesta muualla == * John Wayne Airportin internetsivut * Luokka:Kalifornian lentoasemat Luokka:Orangen piirikunnan (Kalifornia) rakennukset ja rakennelmat
Soros

Soros voi viitata seuraaviin: * George Soros, yhdysvaltalainen suursijoittaja * Tivadar Soros, unkarilainen kirjailija, George Sorosin isä * Soros Foundation, George Sorosin perustama vapaaehtoista sosio-poliittista toimintaa rahoittava säätiöverkosto * Soros Fund Management, George Sorosin perustama rahoitus- ja sijoituspalveluita tarjoava yhtiö * Sorós, saari Ekhinadeilla Jooniansaarten saariryhmässä Kreikassa * Sorós, vuori Kreetan saarella Kreikassa * Ateenalaisten hautakumpu, nykynimeltään myös Sorós, antiikin aikainen hautakumpu Marathonissa Attikassa * Psíloma eli Sorós, vuori Boiotiassa Kreikassa
Maininki

Maininki on meren pinnalla liikkuva loiva, tyrskytön aalto, joka on leveä, pitkä ja usein melko korkeakin.Otavan iso tietosanakirja, Otava 1960–1965, hakusana maininki. Se on tuulen nostattama, mutta aaltoa nimitetään mainingiksi vasta tuulen lakattua tai aallon kuljettua pois tuulen vaikutusalueelta.Uusi tietosanakirja, Tietosanakirja oy 1960–1966, hakusana aallokko. Maininki on siis tuulettomalla merellä liikkuva aalto. Se voi esiintyä myös alkuperäiseen tuuleen nähden toisensuuntaisen tuulen vaikutusalueella. Maininkiaaltoja voidaan havaita tuhansien kilometrien päässä syntyalueeltaan. ==Lähteet== Luokka:Aallot (vesi)
Madridin pörssi

Madridin pörssi () on Madridissa toimiva Espanjan arvopaperipörssi. Pörssi on perustettu vuonna 1831. Pörssin indeksejä ovat IBEX 35, Latibex, FTSE, ja IGBM. == Lähteet == Luokka:Arvopaperipörssit Luokka:Madrid
Pekka Huuskonen

Petter (Pekka) Johannes Huuskonen (23. marraskuuta 1880 Karttula – 22. elokuuta 1975 Ruovesi) oli suomalainen ylipuutarhuri ja runoilija. Huuskonen käytti monia eri nimimerkkejä, muun muassa Per Hov, Per Hut, KaHu P.J.H., Pekka Perka ja Pekka Pirttilampi. Huuskosen vanhemmat olivat suutari Adam Huuskonen ja Brita Sanna Saastamoinen. Hän kävi maamieskoulun ja 1905 puutarhakoulun. Huuskonen opiskeli myös useissa kansanopistoissa. Huuskonen toimi eri puolilla Suomea puutarhurina, puutarhaneuvojana ja -opettajana. Hän suunnitteli myös puutarhoja, puistoja ja hautausmaita. Eläkkeelle jäätyään 1949 Huuskonen muutti vaimonsa syntymäkotiin Ruoveden Ruhalan Itärantaan. Tätä taloa Huuskonen alkoi kutsua Ruhalan runopajakseen. Huuskosen ensimmäinen julkaistu runo ilmestyi Koitto-lehdessä vuonna 1897. Hänen runojaan julkaistiin sitten monissa muissa lehdissä ja julkaisuissa (Kyläkirjaston Kuvalehti, Kansanvalistusseuran Kalenteri, Nyyrikki, Vipunen, Suomen Kuvalehti). Hän avusti myös pitkään Nuori Kansa -lehteä. Huuskonen julkaisi omakustanteina 11 runokokoelmaa vuodesta 1963 lähtien ja kaikkiaan hän julkaisi noin 3 000 runoa. Hän osallistui myös runokilpailuihin ja voitti J. H. Erkon muistoksi järjestetyn runokilpailun sekä Söderströmin runokilpailun. Pekka Huuskonen oli naimisissa vuodesta 1909 Hilda (Mathilda) Itärannan kanssa. Vaimo menehtyi 1948. == Teoksia == * Pekka Huuskonen 1880-1963. Runo. Eräs elämäntarina, 900 värssyä. Ruhalan runopaja, Ruovesi 1963 * Ruhalan runopaja Kautun kalteella, 67 runoa. Omakustanne, Ruhala-Ruovesi 1963 * Ruska. Syksyn sykkeitä, runoja. Omakustanne, Ruhalan runopaja, Ruovesi 1964 * Ikälisä 23.1.1965-85. Laulaen halki elämän. Omakustanne, Ruhalan runopaja, Ruovesi 1965 * Kahdeksan kaupunkia ja niiden vaiheella. Laulaen halki elämän. Omakustanne, Ruhalan runopaja, Ruovesi 1965 * Kevätmahlaa. Kevyttä keväällä. Somia sointuja, runoja. Omakustanne, Ruhalan runopaja, Ruovesi 1965 * Runoja Ruovedeltä, monet palat Paikkalasta. Omakustanne, Ruhalan runopaja, Ruovesi 1966 * Mathilda, runoja. Omakustanne, Ruhalan runopaja Kangasala 1968 (nimellä Petter Huuskonen) * Petteri - Aaveratsastaja. Pekka Pekonen. Paloja, runoja. Omakustanne, Ruhalan runopaja Kangasala 1968 (nimellä Petter Huuskonen) * Eräs elämäntarina - Kautta - Kekkosen kelkan..., runoja. Omakustanne, Runomuseo, Kangasala 1970 * Ruhalan runomuseo Tauluja. Lauluja. Veisteitä, runoja. Ruhalan runomuseo, Kangasala 1970 * Kaskuja Karttulasta, Pielavedeltä ja muualtakin. Karttulan kunta, Karttula 1994 == Lähteet == * * Ruoveden kirjasto : Pekka Huuskosen elämänvaiheita * Pohjoissavolaisen kaunokirjallisuuden bibliografia : Pekka Huuskonen == Aiheesta muualla == * Urho Kekkosen kirje Pekka Huuskoselle 19.11.1970 Marjut Huuskonen, Laulaen halki elämän. FT Marjut Huuskosen kokoama e-kirja isoisästään Pekka Huuskosesta, vaapaasti ladattavissa. Myös saman niminen dokumenttielokuva, jossa Huuskosen runoja ja maalauksia ja mm. soittaa kannelta. www.raakkukustannus.fi. Luokka:Suomalaiset runoilijat Luokka:Vuonna 1880 syntyneet Luokka:Vuonna 1975 kuolleet
Darwininrääkkiäinen

Darwininrääkkiäinen (Coturnicops notatus) on eteläamerikkalainen rantakana. Sen elinympäristö ulottuu Brasilian eteläosista Argentiinan pohjoisosaan ja ehkä myös Córdoban provinssiin; toinen esiintymisalue on mantereen pohjoisosassa Kolumbiassa, Venezuelassa ja Guyanassa. John Gould kuvaili lajin holotyypin Uruguayn Rio de la Platalta vuonna 1841.The Internet Bird Collection == Lähteet == Luokka:Rääkkiäiset
Kultarääkkiäinen

Kultarääkkiäinen (Coturnicops noveboracensis) on pohjoisamerikkalainen rantakana. Siitä tunnetaan kaksi alalajia, joista nimialalaji noveboracensis elää pesimäaikana Kanadan keskiosissa ja Yhdysvaltain pohjoisosissa sekä erillisenä esiintymänä Yhdysvaltojen luoteisosassa; alalaji goldmani elää Rio Lerman suoalueilla Keski-Meksikossa. Nimialalaji on muuttolintu, joka talvehtii Yhdysvaltain etelä- ja kaakkoisosissa. Johann Friedrich Gmelin kuvaili lajin holotyypin New Yorkista vuonna 1789.The Internet Bird Collection == Lähteet == Luokka:Rääkkiäiset
Jodie ja Mary

Jodie ja Mary olivat salanimet, jota käytettiin Rose ja Gracie Attard -nimisistä (s. 8. elokuuta 2000) maltalaisista, Britanniassa syntyneistä siamilaisista kaksosista. He olivat kiinni toisissaan alavatsan kohdalta siten, että molempien ylävartalo osoitti vastakkaisiin suuntiin ja molemmilla oli omat kaksi jalkaa, jotka lähtivät keskivartalosta oikean kyljen suuntaan, mutta vain Jodiella oli toimivat keuhkot ja sydän. Jodien ja Maryn tapaus nousi Britanniassa uutisaiheeksi, kun heidät määrättiin erotettavaksi toisistaan, vaikka tiedettiin tämän johtavan Maryn välittömään kuolemaan. Ilman erotusleikkausta kumpikin olisi kuollut, sillä Jodie oli kaksosista vahvempi ja hänen elintoimintonsa pitivät molempia elossa, mutta Maryn elättäminen rasitti hänen elimistöään liikaa. Leikkaus suoritettiin 7. marraskuuta 2000. Mary kuoli lähes välittömästi ja Jodie jäi henkiin. ==Lähteet== * * * Luokka:Siamilaiset kaksoset
Australianhuitti

Australianhuitti (Porzana fluminea) on australialainen rantakana, joka elää myös Tasmaniassa. John Gould kuvaili lajin holotyypin Uudesta Etelä-Walesista vuonna 1843.The Internet Bird Collection == Lähteet == Luokka:Huitit
Harmaarintahuitti

Harmaarintahuitti (Amaurornis cinerea) on kaakkoisaasialainen ja oseanialainen rantakana. Sen esiintymisalue ulottuu Malesiasta, Filippiineiltä ja Indonesiasta Papua-Uuteen-Guineaan ja Pohjois-Australiaan, sekä itään Mikronesiaan, Melanesiaan ja Polynesian keskiosiin Fidžille ja Samoalle. Louis Jean Pierre Vieillot kuvaili lajin holotyypin Jaavalta vuonna 1819.The Internet Bird Collection Laji luokiteltiin aiemmin huitteihin. == Lähteet == Luokka:Suokanat
Joan Harrison (käsikirjoittaja)

Joan Harrison () oli brittiläinen elokuvatuottaja ja -käsikirjoittaja. Hänet muistetaan parhaiten yhteistyöstään Alfred Hitchcockin kanssa. Hitchcock palkkasi Harrisonin sihteerikseen 1933 ja pian Harrison oli aktiivisesti mukana käsikirjoitusprosessissa. Hän oli käsikirjoittamassa Hitchcockin elokuvat Jamaica Innin rannikkorosvot (1939), Rebekka (1940), Ulkomaankirjeenvaihtaja (1940), Vaarallisia valheita (1941) ja Viidennen kolonnan mies (1942). 1940-luvun lopulla hän siirtyi tuottajaksi (muun muassa Aavenainen (1944)). 1950-luvulla Harrison ryhtyi jälleen työskentelemään Hitchcockin kanssa ja tuotti Hitchcockin Alfred Hitchcock esittää -televisiosarjan 1955-1965. Joan Harrison oli naimisissa jännityskirjailija Eric Amblerin kanssa. == Lähteet == Luokka:Brittiläiset elokuvakäsikirjoittajat Luokka:Brittiläiset elokuvatuottajat Luokka:Brittiläiset televisiotuottajat Luokka:Vuonna 1907 syntyneet Luokka:Vuonna 1994 kuolleet
Joan Harrison

Joan Harrison voi olla * Joan Harrison, brittiläinen elokuvatuottaja ja -käsikirjoittaja * Joan Harrison, eteläafrikkalainen uimari
Bilibinon piiri

thumb|250px|Bilibinon piiri Tšukotkan kartalla. Bilibinon piiri () on kunnallinen itsehallintoalue Tšukotkan autonomisessa piirikunnassa Venäjällä. Sen pinta-ala on 174 652 neliökilometriä. Asukkaita on 7 700 henkeä (vuonna 2010). Bilibinon piiri on perustettu vuonna 1930 nimellä ”Itä-Tundran piiri” (ven. raion Vostotšnoi Tundry). Nykyisen nimensä se sai vuonna 1961. Piiri sijaitsee Tšukotkan länsiosassa. Idässä se rajoittuu Tšaunin ja Anadyrin piireihin, etelässä Kamtšatkan aluepiiriin, lounaassa Magadanin alueeseen, lännessä Sahan tasavaltaan ja pohjoisessa Itä-Siperian mereen. Alue käsittää Kolyman sivujokien Omolonin sekä Bolšoi ja Malyi Anjuin laaksot, joita erottavat enimmillään 1600–1800 metriä korkeat vuoret. Seudulla on runsaasti kultaesiintymiä sekä muita metalleja ja mineraaleja. Suuret metsävarat ovat lähes kokonaan hyödyntämättä. Piiriin kuuluu Bilibinon kaupunki sekä viisi etupäässä alkuperäiskansojen asuttamaa maalaiskuntaa: Anjuisk, Ilirnei, Kepervejem, Omolon ja Ostrovnoje. Hallinnollinen keskus on Bilibino, josta on 625 kilometriä piirikunnan pääkaupunkiin Anadyriin. Asukkaista on vuoden 2002 väestönlaskennanmukaan 60,9 % venäläisiä, 11 % tšuktšeja, 10,4 % ukrainalaisia, 9,6 % eveenejä ja 8,1 % muita kansallisuuksia. Kaupunkiväestön osuus on 68,6 %. Tärkeimmät liikennemuodot ovat lento- ja meriliikenne. Piirin päälentokenttä sijaitsee Kepervejemissä, josta on 36 kilometrin pituinen ympärivuotinen maantie Bilibinoon. Muihin kyliin lennetään pienkoneilla ja helikoptereilla. Itä-Siperian meren rannalla sijaitsevaan Pevekin satamaan on Bilibinosta matkaa talviteitse 381 kilometriä ja kesällä 650 kilometriä. Kylien välillä on talviteitä. Suurimmilla joilla on kesäisin laivaliikennettä. Piirin talous perustuu kaivosteollisuuteen ja energiantuotantoon. Kaivosteollisuus tuottaa etupäässä kultaa. Bilibinossa on ydinvoimala, joka tuottaa lämpöä kaupungille ja noin 75 % alueen sähköstä. Kasvihuoneissa viljellään vihanneksia. Alkuperäisväestö harjoittaa poronhoitoa, metsästystä, kalastusta ja käsityöammatteja. Bilibinossa toimii kaksi lastentarhaa, kaksi keskikoulua, lasten luomistyön keskus ja ammattikoulu. Kepervejemissä on sisäoppilaitostyyppinen keskikoulu, Anjuiskissa, Omolonissa ja Ostrovnojessa yhdeksänvuotiset peruskoulut sekä Ilirneissä nelivuotinen alakoulu. Kulttuurilaitoksia ovat lasten taidekoulu, vapaa-ajan ja kansantaiteen keskus, kirjastolaitos ja kotiseutumuseo. Maalaiskylissä on kulttuuritalot ja sivukirjastot. Taidekoululla on toimipisteet Kepervejemin ja Ostrovnojen kylissä. Paikallislehtenä ilmestyy Zolotaja Tšukotka (”Kultainen Tšukotka”), joka julkaisee neljännesvuosittain myös evenin- ja tšuktšinkielisiä liitteitä. ==Lähteet== ==Aiheesta muualla== * Bilibinon piirin sivusto *
Pysäköintitalo

Pysäköintitalo (harvoin paikoitustalo, puhekielessä parkkihalli, harvemmin parkkitalo) on rakennus, joka on suunniteltu ajoneuvojen pysäköintiä varten. Pysäköintitaloissa voi olla useampi kerros. Maksullisissa, usein liiketilojen yhteydessä sijaitsevissa pysäköintitaloissa ajoneuvoja on mahdollisuus kiinteää yötaksaa vastaan pysäköidä myös yön yli. == Aiheesta muualla == talo Luokka:Rakennukset ja rakennelmat
Pekka Korhonen (runoilija)

Pekka Korhonen (24. maaliskuuta 1880 Kesälahti – 17. maaliskuuta 1951 Pyhäselkä) oli suomalainen Pohjois-Karjalassa asunut runoilija. Korhonen julkaisi 1937 kirjan johon oli koottu hänen eri tilaisuuksia varten kirjoittamiaan runoja. == Teoksia == * Vuosien varrelta : runoja joita on lausuttu erilaisissa tilaisuuksissa. Pohjois-Karjalan Kirjapaino Oy, Joensuu 1937 == Lähteet == * * Latvavesiltä - pohjoiskarjalaisia kirjailijoita : Pekka Korhonen Luokka:Suomalaiset runoilijat Luokka:Vuonna 1880 syntyneet Luokka:Vuonna 1951 kuolleet
Sydän kolmantena jalkana

Sydän kolmantena jalkana () on George Clooneyn ohjaama yhdysvaltalainen elokuva vuodelta 2008. Elokuvassa Clooney näyttelee Dogdea, joka pelaa jalkapallojoukkueessa. Renée Zellweger näyttelee Littletonia, joka alkaa kirjoittaa juttua jalkapallopeleistä lehteensä. == Aiheesta muualla == * * Luokka:Vuoden 2008 yhdysvaltalaiset elokuvat Luokka:Elokuvat amerikkalaisesta jalkapallosta Luokka:George Clooneyn ohjaamat elokuvat
Arnold Karén

Uno Edvin Högnäs, käytti kirjailijanimeä Arnold Karén (21. lokakuuta 1899 Alaveteli – 21. marraskuuta 1951 Alaveteli) oli suomalainen kansakoulunopettaja ja ruotsin kielellä kirjoittanut kirjailija. Hän käytti myös nimimerkkejä Per Pistol ja Per i Nissabo. Högnäs toimi kansakoulunopettajana Kaarlelassa 1927-1950 ja Alavetelissä 1950-1951. Hän kirjoitti ns. kyläralleja, toisin sanoen kotiseutuaiheisia tarinoita ja Alavetelin murteella kirjoitettuja vuoropuheluita. Högnäs julkaisi myös kolme uskonnollissävyistä romaania kirjailijanimellä Arnold Karén ja hän kirjoitti lehtiin yhteiskunnallisia artikkeleita ja pakinoita eri nimimerkeillä. Kirjailija Brita Högnäs-Sahlgren (s. 1938) on Uno Högnäsin tytär. == Teoksia == Omalla nimellä: * Högnäs' byrallor. 22 kapitel på räin Nädervertil-svensk. Omakustanne, Gamlakarleby 1936 Nimimerkillä Arnold Karén: * Den förlorade sonen, romaani. Kyrkans ungdoms förlag 1946 * Moraklockans hemlighet, romaani. Kyrkans ungdoms förlag 1947 * Vid avgrundens rand, romaani. Kyrkans ungdoms förlag 1949 == Lähteet == * * Svenskösterbottniska författare : Uno Högnäs (1899–1951) Luokka:Suomenruotsalaiset kirjailijat Luokka:Vuonna 1899 syntyneet Luokka:Vuonna 1951 kuolleet
Nimetön (Raaka-Aineen EP)

Nimetön on lahtelaisen Raaka-Aine -yhtyeen EP-levy. Levy julkaistiin 30. tammikuuta 2009 ja oli yhtyeelle hyvin merkittävä. Raaka-Aine oli toiminut tuolloin jo neljätoista vuotta tehden vain omakustanteita, ja nyt, "Nimetön" EP:n kautta yhtye sai paljon huomiota.Radio Rock haastattelu Raaka-Aineen Kaskinen haastateltavana Näin tämä EP ja Radio Rockin starba kilpailu antoi yhtyeelle sen verran huomiota, että Edel Records solmi yhtyeen kanssa levytys- sopimuksen. Ensimmäinen julkaisu, single Elämän Tarkoitus julkaistiin syksyllä 2009 ja ensimmäinen albumi Kipupisteet julkaistiin huhtikuussa 2010. Levyn kaikki kappaleet ovat säveltäneet yhtyeen laulaja kitaristi Aapo Kaskinen yhtyetovereidensa Tuomas Lampenin ja Jussi Mattelmäen kanssa. Äänityksen ja miksauksen on hoitanut Studio Villvox ja Aleksanteri Kuosa, joka on ollut muulloinkin yhtyeen avustajana. Masterointi on Finnvox OY:n ja Minerva Papin hoitamaa.Raaka-Aineen kotisivut Tuotanto-osio == Kappaleet == # # # # == Kokoonpano == * Aapo Kaskinen – laulu * Jussi Mattelmäki – bassokitara, taustalaulu * Tuomas Lampén – rummut, taustalaulu * Pekka Lindeman – rytmikitara * Matti Hyyrynen – soolokitara == Arvostelut == * Desibeli.net: * Imperiumi: 3½/10 == Lähteet == Luokka:Vuoden 2009 EP:t Luokka:Raaka-Aineen albumit
Living with Michael Jackson

Living with Michael Jackson on vuonna 2003 julkaistu dokumentti Michael Jacksonista. Jacksonin haastattelijana toimi brittiläinen tv-persoona Martin Bashir. == Aiheesta muualla == * Luokka:Michael Jackson -dokumenttielokuvat Luokka:Brittiläiset dokumenttielokuvat Luokka:Vuoden 2003 dokumenttielokuvat
Tapio Äyräväinen

thumb|right|Tapio Äyräväinen Tapio Äyräväinen (20. joulukuuta 1950 Muurla – 15. maaliskuuta 2022)Suvi Kulla, Kaupunginvaltuutettu Tapio Äyräväinen on kuollut, Salon Seudun Sanomat, 2022, No 74, sivu 5, julkaistu 17.3.2022Vesa Käiväräinen, Janus-kasvoinen mies – Tapio Äyräväinen provosoi ja nauraa hähättää onnistuessaan, Salon Seudun Sanomat, julkaistu 19.12.2020 oli suomalainen toimittaja, kirjailija ja poliitikko. ==Elämä== Vuosina 1989–2000 Äyräväinen työskenteli salolaisessa paikallisradiossa Radio 88,2:ssa toimittajana ja päätoimittajana. Samaan aikaan hän työskenteli Salon paikallistelevisiossa, Paikalliskanavalla, uutisankkurina ja toimittajana. Sen jälkeen hän oli toimittajana TS-Yhtymään kuuluvissa paikallisradioissa Auran Aalloissa ja Radio Majakassa vuosina 2000–2005. Hän oli Aamuset-kaupunkilehden toimittajana vuosina 2000–2002 ja päätoimittajana vuosina 2002–2006. Äyräväinen oli ensikertalaisena ehdolla vuoden 2011 eduskuntavaaleissa saaden 161 ääntä.https://vaalit.yle.fi/tulospalvelu/2011/ehdokas/ayravainen_tapio_3_173.html (Äyräväinen, Tapio) Vuoden 2012 kunnallisvaaleissa hän tuli valituksi Salon kaupunginvaltuustoon perussuomalaisten ääniharavana. Hän sai 659 ääntä, joka oli kolmanneksi eniten Salossa. Äyräväinen valittiin toiselle kaudelle Salon valtuustoon 2017 ja kolmannelle kaudelle 2021. Hän toimi myös henkilöstojaostossa sen perustamisesta 2014 lähtien vuoden 2017 loppuun ja Yrityssalon hallituksessa vuodesta 2017 alkaen. Äyräväinen toimi Varsinais- Suomen Perussuomalaiset ry:n piirisihteerinä kauden 2017–2018. Muita kunnallisia luottamustoimia olivat Salon johtamisen kehittämisryhmän jäsen 2016 ja hallintosääntötyöryhmän jäsen 2017. Aikaisemmin Äyräväinen oli toiminut Muutos 2011 -puolueen sihteerinä ja taloudenhoitajana vuosina 2009–2011. Äyräväinen kirjoitti useita kirjoja, mm. 100 vuotta autokauppaa Salossa (2004), Virtasen Moottori Oy – 60 vuotta (2007), Muurlan 600 vuotta (2009), Moralla murhaa mukavasti (2010), Rakkaudella sinun – kuolema (2011), ja oli mukana Mennä järvel! -kirjan (2012) toimituskunnassa. Äyräväinen harrasti tähtitiedettä ja oli ollut vuosikymmeniä Ursan jäsen. Hänet tunnetaan skeptikkona ja hän oli myös ollut mukana toimittamassa useita Suomen Ufotutkijat ry:n julkaisemia Uforaportti-vuosikirjoja.Uforaportit Suomen Ufotutkijat ry. Viitattu 3.9.2015. == Julkaisut == * Ufotutkijan käsikirja, kirj. Tapio Äyräväinen, Kari Välimaa & Lasse Ahonen, Salo: Suomen ufotutkijat ry, 1997. ISBN 951-97444-2-8. * * * * == Lähteet == == Aiheesta muualla == * Kotisivut * Äyräväisen blogi Uudessa Suomessa Luokka:Suomalaiset päätoimittajat Luokka:Suomalaiset tietokirjailijat Luokka:Muutos 2011:n poliitikot Luokka:Perussuomalaiset poliitikot Luokka:Suomen puolueiden puoluesihteerit Luokka:Salon kaupunginvaltuutetut Luokka:Suomalaiset ufotutkijat Luokka:Vuonna 1950 syntyneet Luokka:Vuonna 2022 kuolleet
Kalle Suuronen

Kaarle "Kalle" Nestor Suuronen (13. huhtikuuta 1901 Mikkeli – 17. marraskuuta 1951 Helsinki) oli suomalainen antiikin kirjallisuuden suomentaja. Suuronen suomensi kreikan kielestä osan Plutarkhoksen Rinnakkaiselämäkerroista. Niihin kuuluivat valikoima elämäkertoja nimellä Kuuluisien miesten elämäkertoja sekä erikseen Lykurgos Spartalaisen elämäkerta nimellä Lykurgos, Spartan lainsäätäjä. == Teoksia == * Porvoon kirjatyöntekijäin yhdistys 1896-1946 : 50-vuotishistoriikki. Porvoon kirjatyöntekijäin yhdistys, Porvoo 1946 == Suomennoksia == * Plutarkhos : Lykurgos, Spartan lainsäätäjä. WSOY 1942 * Plutarkhos : Kuuluisien miesten elämäkertoja ; kreikan kielestä suom. Kalle Suuronen ; suomennoksen tarkastanut, johdannon kirjoittanut ja selittävän hakemiston laatinut Edwin Linkomies. WSOY 1955, 2. painos 1989, 3. painos 1997, 4. painos 2005 == Lähteet == * Luokka:Suomentajat Luokka:Vuonna 1901 syntyneet Luokka:Vuonna 1951 kuolleet
Suiriri

Suiriri (Suiriri suiriri) on Etelä-Amerikassa tavattava tyranneihin kuuluva varpuslintu. ==Taksonomia== Suiririlla katsotaan yleensä olevan kolme alalajia, jotka elävät Bolivian, Brasilian, Paraguayn ja Argentiinan alueella. Alalajit ovat *S. s. affinis, joka elää Cerradon alueen keskiosista Argentiinan eteläosiin *S. s. bahiae, jota tavataan Brasilian koillisosissa Caatinga-alueella *S. s. suiriri, joka elää Gran Chacon lounaisosissa Aikaisemmin S. s. affinis -alalajin katsottiin olevan oma lajinsa Suiriri affinis, mutta on yhdistetty sittemmin tähän lajiin. Vuonna 2001 erotettiin Cerradosuiriri (Suiriri isleorum) omaksi lajikseen. Se muistuttaa ulkonäöltään huomattavasti S. s. affinis- alalajia, mutta eroaa laulunsa, nokkansa koon ja pyrstönsä erilaisen kuvioinnin perusteella. ==Koko ja ulkonäkö== Kooltaan suiriri on 15-26 cm. Nimialalaji S. s. suiriri on väritykseltään selästään ja päästään harmaa. Siivet ovat sillä mustemmat ja niissä on kaksi harmahtavaa juovaa. Vatsa on väritykseltään likaisen valkoinen. S. s. affinis -alalaji on selästään ruskeampi ja alavatsastaan ja perästään vaalean keltainen ja siipijuovat ovat kellertävät. Nokka on hieman nimialalajin nokkaa pidempi. S. s. bahiae -alalajin selkä on oliivinruskea ja vatsa ja perä ruskeat. ==Elinympäristö ja elintavat== Suiririn elinympäristöä ovat monenlaiset puoliavoimet ja avoimet metsä- ja pensaikkomaat. Nimialalaji on muita enemmän metsien laji. Linnun elinympäristöt sijaitsevat yleensä alle 2 500 metrin korkeudella merenpinnasta. Suiririt liikkuvat yleensä pieninä ryhminä pensaikoissa ja puissa. Ravintonsa ne hankkivat kasvien lehdiltä tai pyydystävät ilmasta. ==Lähteet== Luokka:Tyrannit
Havaijinhuitti

Havaijinhuitti (Zapornia sandwichensis) oli Havaijin itäosien ylänkömetsien aukeiden paikkojen rantakanalaji, joka kuoli sukupuuttoon 1800-luvun lopulla. Vuonna 1864 kerättiin viimeinen yksilö museokappaleeksi, ja 1884 (tai 1893) se raportoitiin viimeisen kerran. Lajin tuhoksi koituivat saarelle irtipäästetyt vierasperäiset petonisäkkäät, etenkin mangustit. Johann Friedrich Gmelin kuvaili lajin holotyypin vuonna 1789. == Lähteet == == Aiheesta muualla == *Naturalis (sisältää kolmiulotteisen valokuvan täytetystä yksilöstä Luokka:Pikkuhuitit Luokka:Sukupuuttoon kuolleet linnut
Hayley McFarland

Hayley McFarland (s. 29. maaliskuuta 1991) on yhdysvaltalainen näyttelijä, laulaja ja tanssija. Hän on näytellyt myös sarjassa Paljastavat valheet. Hayley McFarland syntyi 29. maaliskuuta 1991 ja kasvoi Edmondissa, Oklahomassa. Hän esiintyi useissa teatterituotannoissa lapsena, kuten Titanic, Viulunsoittaja katolla ja Sound of Music. == Aiheesta muualla == * * Luokka:Yhdysvaltalaiset näyttelijät Luokka:Vuonna 1991 syntyneet Luokka:Elävät henkilöt
Tuhma tyttö

Tuhma tyttö () on Mario Vargas Llosan vuonna 2006 ilmestynyt romaani. Teoksen on suomentanut Sulamit Hirvas ja suomennos on ilmestynyt Otavan kirjastossa vuonna 2010. == Lähteet == == Aiheesta muualla == * Jukka Koskelainen: Pysyvän intohimon pakeneva kohde . Helsingin sanomat 28.4.2010. * Silja Ylitalo: Mahdoton rakkaustarina. Kiiltomato.net 2.6.2010. * Veijo Hietala: Intohimoa vai politiikkaa? Turun sanomat 13.6.2010. Luokka:Perulaiset kirjat Luokka:Romaanit Luokka:Vuoden 2006 kirjat
Nikitin

Nikitin (ven. Никитин) on venäläinen sukunimi. Se voi viitata muun muassa seuraaviin henkilöihin: * Afanasi Nikitin (k. 1472), venäläinen tutkimusmatkailija * Gleb Nikitin (s. 1977), venäläinen poliitikko ja kuvernööri * Ivan Nikitin (1824–1861), venäläinen runoilija * Jevgeni Nikitin (s. 1973), venäläinen bassobaritoni * Juri Nikitin (s. 1978), ukrainalainen trampoliinivoimistelija ja olympiavoittaja * Mihail Nikitin (s. 1971), venäläinen ammattilaisjalkapalloilija * Nikita Nikitin (s. 1966), venäläinen jääkiekkoilija * Nikolai Nikitin (1895–1963), venäläinen neuvostokirjailija * Olli Nikitin (s. 1981), suomalainen koripalloilija * Valeri Nikitin (s. 1939), neuvostoliittolainen jääkiekkoilija * Vladimir Nikitin (s. 1959), venäläinen hiihtäjä.
Aurorankatu

Aurorankatu on katu Etu-Töölössä Helsingissä. Sen toinen pää on Arkadiankadulla Luonnontieteellisen museon länsipuolella, toinen Mannerheimintien varrella Kansallismuseon edessä samalla aukiolla, josta alkaa myös Museokatu. Kadulla on muun muassa R-kioski ja jazz-klubi Storyville. Arkadiankadun päässä sijaitsee jyrkähkö mäki. Arkadiankadun päästä kohti Museokatua kuljettaessa tie kääntyy pitkään loivaan laskuun Eduskunnan kirjaston sisäänkäynnin kohdalla. Aurorankadun varrella sijaitsee kuusi risteystä: Mannerheimintie, Museokatu, Töölönkatu, Nervanderinkatu, Freesenkatu ja Arkadiankatu. Katu on nimetty Aurora Karamzinin mukaan, ja sen Mannerheimintien-puoleinen pää on lähellä Hakasalmen huvilaa, jossa hän asui. Hän oli sosiaali- ja diakoniatyön uranuurtajana Suomessa. Eduskuntatalon tontti rajoittuu pohjoisessa Aurorankatuun, ja sen varrella on 1970-luvulla rakennettu eduskunnan kaareva lisärakennus, jossa on myös Eduskunnan kirjasto. Aurorankadulla asuu varsin varakkaita vaikuttajia kaikilta yhteiskunnan osa- alueilta; muun muassa toimittajia, taiteilijoita ja terveydenhuollon ammattihenkilöitä. Elämää Aurorankadun laitamille tuovat alueella asuvat opiskelijat. Aurorankadulla sijaitsi 2000-luvun alussa myös nuorisokommuuni. == Katso myös == * Karamzininranta == Aiheesta muualla == Luokka:Helsingin kadut Luokka:Etu-Töölö
Suomen Delfins

Suomen Delfins ry on lapsena seksuaalista hyväksikäyttöä kokeneiden aikuisten valtakunnallinen etu- ja tukijärjestö. Järjestö on perustettu vuonna 1997 Kuusankoskella. Järjestö tarjoaa palveluita myös seksuaalisesti hyväksikäytettyjen läheisille ja ammattiauttajille. Yhdistyksen nimi juontaa juurensa delfiineistä, jotka auttavat sairaita tai haavoittuneita lajitovereitaan. Suomen Delfins tarjoaa keskustelutukea ja apua seksuaalisesti hyväksikäytetyille sekä ohjausta ja neuvontaa läheisille ja ammattiauttajille. Yhdistys ylläpitää tuki- ja neuvontachattia, järjestää koulutuksia, harjoittaa tiedotus- ja julkaisutoimintaa, kokoaa aiheeseen liittyvää materiaalia, kehittää työtään sekä ylläpitää keskusteluryhmiä. Avoimia ammatillisesti ohjattuja vertaiskeskusteluryhmiä kokoontuu ympäri Suomen. Sosiaali- ja terveysjärjestöjen avustuskeskus tukee järjestön toimintaa. == Lähteet == * Suomen Delfins ry:n kotisivut === Viitteet === == Aiheesta muualla == * Suomen Delfins ry Facebookissa Luokka:Suomalaiset järjestöt Luokka:Pedofilian vastainen aktivismi
Laysaninhuitti

Laysaninhuitti (Zapornia palmeri) oli Havaijin saaristossa sijaitsevan Laysanin kotoperäinen rantakana. Laji eli mätäsniityillä ja tiheiköissä, ja se kuoli sukupuuttoon vuosien 1923 ja 1936 välisenä aikana. Häviämisen syynä pidetään guanon kaivajien saarelle tuomia ja villiintyneitä marsuja ja kaneja. Lajia siirrettiin muutamille saarille, joista se hävisi vuoteen 1944 mennessä. Frederick William Frohawk kuvaili lajin holotyypin vuonna 1892. == Lähteet == == Aiheesta muualla == *Naturalis (sisältää kolmiulotteisen valokuvan täytetystä yksilöstä Luokka:Pikkuhuitit Luokka:Sukupuuttoon kuolleet linnut
Oiva (täsmennyssivu)

Oiva voi viitata muun muassa seuraaviin: *Oiva, etunimi * Oiva, oikeusministeriön sisäinen intranet * Oiva, Suomen ympäristöhallinnon ympäristö- ja paikkatietopalvelu asiantuntijoille * Oiva, valtakunnallinen elintarvikevalvonnan tietojen julkaisujärjestelmä * Oiva-raportti, elintarvikehuoneistojen viranomaistarkastuksista saatava asiakirja * Oiva, ravintola Helsingin Kalliossa * Teatterituotantoyhtiö Oiva, suomalainen independent-tuotantoja tekevä teatteriryhmä * Peruspalvelukeskus Oiva, useiden Päijät-Hämeen kuntien yhteinen sosiaali- ja terveyspalveluiden liikelaitos * Ansa ja Oiva, suomalainen television lastenohjelma ja lastenkirjasarja.
Frederick William Frohawk

Frederick William Frohawk (16. heinäkuuta 1861 Brisley Hall, East Dereham, Norfolk – 10. joulukuuta 1946) oli englantilainen eläinmaalari ja perhostutkija. Frohawk kiinnostui jo lapsena luonnosta ja piirtämisestä. 20-vuotiaana hän sai kuvittamistoimeksiannon The Field-aikakausjulkaisulta, jonka luontotoimittaja hänestä myöhemmin tuli. Hän teki töitä Natural History Museumille, ja kuvitti useita kirjoja, muun muassa Aves Hawaiienses: The Birds of the Sandwich Islands (1890–1899) ja British Birds’ Eggs: a handbook of British oölogy, yhdessä Arthur Gardiner Butlerin kanssa (1886). Frohawk julkaisi päiväperhosista kolme teosta: Natural History of British Butterflies (1914), The Complete Book of British Butterflies (1934) ja Varieties of British Butterflies (1938). Frohawk kuvaili ensimmäisenä laysaninhuitin (Porzana palmeri), joka sittemmin on kuollut sukupuuttoon.ITIS == Lähteet == == Aiheesta muualla == *Frohawkin seeprapeippotaulu, Artnet Luokka:Brittiläiset ornitologit Luokka:Brittiläiset entomologit Luokka:Vuonna 1861 syntyneet Luokka:Vuonna 1946 kuolleet
Arthur Gardiner Butler

Arthur Gardiner Butler (27. kesäkuuta 1844 Beckenham, Kent - 28. toukokuuta 1925 Beckenham) oli englantilainen eläintieteilijä. Butler työskenteli British Museumissa, missä hän luokitteli lintuja, hyönteisiä ja hämähäkkejä. Butler julkaisi useita teoksia ja lajiluetteloita. == Teoksia == * Catalogue of diurnal lepidoptera of the family Satyridae in the collection of the British Museum (1868) * Catalogue of Diurnal Lepidoptera Described by Fabricius in the Collection of the British Museum (1870) (1), Lepidoptera Exotica, or, Descriptions and illustrations of exotic lepidoptera (1869-1874) * Tropical Butterflies and Moths (1873) * Catalogue of the Lepidoptera of New Zealand (1874) * The butterflies of Malacca (1879) * with ), Descriptions of new genera and species of Lepidoptera from Costa Rica. Cistula entomologica, 1 : 95–118 (1872), yhdessä Herbert Drucen (1846-1913) kanssa * Foreign birds for cage and aviary , Order Passeres... (1896-1897), kuvitus Frederick William Frohawk * British Birds’ Eggs: a handbook of British oölogy (1886), kuvitus Frohawk. Luokka:Brittiläiset ornitologit Luokka:Brittiläiset entomologit Luokka:Vuonna 1844 syntyneet Luokka:Vuonna 1925 kuolleet
Puh

Puh voi tarkoittaa seuraavaa: * Nalle Puh, kirjailija A. A. Milnen luoma satuhahmo * Puhoksen rautatieasema, Puh * puh., lyhenne sanasta puhelinnumero
Arthur Humble Evans

Arthur Humble Evans (23. helmikuuta 1855 Seremerston, Northumberland, Englanti – 28. maaliskuuta 1943 Crowthorne, Bucks, Englanti) oli englantilainen lintutieteilijä. Evans opiskeli Cambridgen yliopiston Clare Collegessa, josta hän valmistui 1879. Valmistumisensa jälkeen Evans toimi joitakin vuosia Cambridgessa opettajana ja valmentajana. Myöhemmin hän oli Magdalene Collegessa Alfred Newtonin työtoverina. Vuosina 1890–1899 hän julkaisi kahdeksanosaisen teoksen Aves Hawaiienses: The Birds of the Sandwich Islands, yhdessä keräysmatkan tehneen Scott Barchard Wilsonin kanssa. Teoksen kuvitti taiteilija Frederick William Frohawk. Vuonna 1899 Evans julkaisi teoksen Birds, jonka kuvitti George Edward Lodge. Evansin julkaisuluettelo on pitkä. Hän kirjoitti usein Ibis-lehteen ja julkaisi useita kirjoja sekä osallistui monien teosten tekemiseen. Muita hänen kuuluisia teoksiaan ovat A Fauna of a Tweed Area (1911) ja Birds of Britain (1916). Evans liittyi British Ornithologists' Unioniin vuonna 1879, ja oli kuollessaan seuran vanhin jäsen. Vuonna 1917 hänet nimitettiin American Ornithologists' Unionin kunniajäseneksi. == Lähteet == *Muistokirjoitus , The Auk 61. Luokka:Brittiläiset ornitologit Luokka:Vuonna 1855 syntyneet Luokka:Vuonna 1943 kuolleet
George Edward Lodge

George Edward Lodge (3. joulukuuta 1860 Scrivelsby, Lincolnshire, Englanti – 5. helmikuuta 1954 Frimley, Surrey) oli englantilainen lintumaalari ja haukkametsästäjä. George Edward Lodgen isä Samuel Lodge oli Lincoln Cathedralin kaniikki. George oli yksitoistalapsisen perheen seitsemäs lapsi, ja hänen veljensä oli valokuvaaja Reginald Badham Lodge (1852–1937). George opiskeli kotona, ja hänestä kehittyi varteen otettava eläinten luokittelija. Hän matkusti laajalti muun muassa Pohjoismaissa, Yhdysvalloissa ja Länsi- Intian saaristossa. Parhaiten hän kuitenkin viihtyi Skotlannin ylämailla. Lodge opiskeli kuvataidetta Lincoln School of Art'issa. Hän osallistui useiden lintukirjojen kuvittamiseen, ja teki töitä myös Natural History Museumille. Hän oli myös taidokas puunkaivertaja. Ainoan kirjansa, Memoirs of an Artist Naturalist, hän julkaisi vuonna 1946, ja hän myös kuvitti sen. Lodge osallistui aktiivisesti lintujen suojelutyöhön ja toimi International Council for Bird Preservationissa. Vuonna 1945 hänet valittiin British Ornithologists' Unionin varapuheenjohtajaksi. Lodge harrasti haukkametsästystä nuoresta pitäen, ja kehittyi alan taitajaksi. == Aiheesta muualla == *Valokuva Lodgesta (National Portrait Gallery) Luokka:Brittiläiset ornitologit Luokka:Vuonna 1860 syntyneet Luokka:Vuonna 1954 kuolleet
Professional Darts Corporation

Professional Darts Corporation (PDC) on darts-ammattilaisten tarpeisiin perustettu järjestö. Se järjestää kilpailuja, neuvottelee sponsori- ja televisiointisopimuksia ja ylläpitää omaa rankinglistaa, PDC Order of Merit'iä. == Historia == PDC syntyi nimellä World Darts Council 1992, joukon huippuheittäjiä erottua British Darts Organisationista oltuaan tyytymättömiä BDO:n suorittamaan markkinointiin ja lajin medianäkyvyyteen, sekä sitä myötä tuloihinsa. Ryhmässä oli mukana myös managereja ja muita darts-alan ammattilaisia. 2001 Alkuperäisten aktiivien joukko väistyi PDC:n johdosta antaakseen tilaa erikoistuneemmalle henkilöstölle. == Organisaatio == PDC on läheisesti kytköksissä pelaajien etuja valvovaan Professional Darts Players Associationiin (PDPA). Sääntöjä ja niiden noudattamista PDC:n kilpailuissa valvoo elin nimeltä Darts Regulation Authority (DRA). Vuonna 2010 PDC:n pääjohtajana toimi Barry Hearn ja toimitusjohtajana Matthew Porter. == Kilpailuja == Tärkeitä PDC:n kilpailuja ovat muun muassa PDC:n maailmanmestaruuskilpailut (Ladbrokes.com World Championship), World Matchplay, World Grand Prix ja yksilökilpailuna pelattava Valioliiga (Premier League). Dublinissa heitettävää Grand Prix'tä lukuun ottamatta nämä kaikki järjestetään Isossa-Britanniassa. == Lähteet == *PDC:n sivut Viitattu 7.10.2010 **PDC: PDC:n historiaa **PDC: PDPA == Aiheesta muualla == *Professional Darts Corporation *Skandinavian Darts Corporation Luokka: Darts Luokka: Urheilujärjestöt
PDC

Lyhennettä PDC käytetään ainakin seuraavista * Professional Darts Corporation, ammattilaisten darts-järjestö * Personal Digital Cellular, 2G-matkapuhelinverkkostandardi * PDC Pocket Dream Console, pelikonsoli
Miguel de Cervantes -palkinto

Miguel de Cervantes -palkinto () on Espanjan kulttuuriministeriön elämäntyöpalkinto, joka on myönnetty vuodesta 1976 lähtien espanjankielisessä kirjallisuudessa ansioituneelle kirjailijalle. Palkinto on nimetty espanjalaisen kirjailijan Miguel de Cervantesin mukaan. Palkinnon ehdokasasetteluun osallistuvat muun muassa espanjan kielen akatemiat ympäri maailman ja aikaisemmat palkinnonsaajat. Palkintoraatiin kuuluu kaksi edellistä palkittua, edustaja Real Academia Españolasta ja yhdestä toisesta akatemiasta sekä seitsemän muuta asiantuntijaa. Palkinnonsaaja päätetään kunkin vuoden lopussa ja palkitsemistilaisuus järjestetään Alcalán yliopiston auditoriossa 23. huhtikuuta, Cervantesin kuolinpäivänä. Palkintona on rahasumma, joka vuonna 2012 oli 125 000 euroa. == Palkitut == Vuosi saaja Maa 1976 Jorge Guillén 1977 Alejo Carpentier 1978 Dámaso Alonso 1979 Jorge Luis Borges 1979 Gerardo Diego 1980 Juan Carlos Onetti 1981 Octavio Paz 1982 Luis Rosales 1983 Rafael Alberti 1984 Ernesto Sabato 1985 Gonzalo Torrente Ballester 1986 Antonio Buero Vallejo 1987 Carlos Fuentes 1988 María Zambrano 1989 Augusto Roa Bastos 1990 Adolfo Bioy Casares 1991 Francisco Ayala 1992 Dulce María Loynaz 1993 Miguel Delibes 1994 Mario Vargas Llosa 1995 Camilo José Cela 1996 José García Nieto 1997 Guillermo Cabrera Infante 1998 José Hierro 1999 Jorge Edwards 2000 Francisco Umbral 2001 Álvaro Mutis 2002 José Jiménez Lozano 2003 Gonzalo Rojas 2004 Rafael Sánchez Ferlosio 2005 Sergio Pitol 2006 Antonio Gamoneda 2007 Juan Gelman 2008 Juan Marsé 2009 José Emilio Pacheco 2010 Ana María Matute 2011 Nicanor Parra 2012 José Manuel Caballero 2013 Elena Poniatowska 2014 Juan Goytisolo 2016 Fernando del Paso 2016 Eduardo Mendoza 2017 Sergio Ramírez 2018 Ida Vitale 2019 Joan Margarit 2020 Francisco Brines 2021 Cristina Peri Rossi 2022 Rafael Cadenas == Lähteet == == Aiheesta muualla == * Miguel de Cervantes -palkinto Espanjan kulttuuriministeriön sivustolla Luokka:Kirjallisuuspalkinnot Luokka:Espanjan kieli